تورکمنیستان جمهورباشقانی سردار بردی‌محمدووون ایرانا سفری چرچیوه‌سینده ایکی اؤلکه آراسیندا موختلیف ساحه‌لرده ۹ آنلاشما مموراندومو ایمضالاندی.
رسمی گؤروشمه‌لر اوچون ایرانین باشکندی تهرانا گئدن بردی‌محمدوو سعدآباد ساراییندا جمهورباشقانی ابراهیم رئیسی طرفین‌دن رسمی مراسیمله قارشیلاندی.
هیئتلر آراسی و ایکیلی گؤروشمه‌لردن سونرا، ایکی اؤلکه جمهورباشقانینین ایشتیراکی ایله تیجارت، اقتصاد، نقلیات، ترانزیت گئچیشلر، مد‌نی ایلیشکیلر، بیلیم، تکنولوژی، چئوره و دؤولت تلویزیونو ایله رادیو قوروملاری آراسیندا امکداشلیق کیمی ساحه‌لرده ۹ آنلاشما مموراندومو ایمضالاندی.
رئیسی، بردی‌محمدوولا تشکیل ائتدیگی اورتاق مطبوعات توگلانتیسیندا ایکی اؤلکه ایلیشکیلرینین یاخشی سویه‌ده اولدوغونا اشاره ائدره‌رک،
"تورکمنیستانلا سون ۳۰ ایلدیر یاخشی ایلیشکیلریمیز اولدو. بو سفر، ایکی اؤلکه ایلیشکیلری باخیمیندان دؤنوم نقطه‌سی اولابیلر" دئدی.
ایکی اؤلکه‌نین افغانیستانلا باغلی گؤروشلرینین بیر بیرینه یاخین اولدوغونو دیله گتیره‌ن رئیسی:
"افغانیستان‌دا بوتون ائتنیک قروپلارین ایشتیراکی ایله بیر حکومت قورولمالیدیر. بؤلگه‌نین پروبلئملری بؤلگه یئتکیلیلری طرفیندن حل ائدیلمه‌لیدیر" دئدی.
بردی‌محمدوو دا،
"ایکی اؤلکه ایلیشکیلرینده انرژی و نقلیات استراتژیک ساحه‌لردیر. بو ساحه‌ده‌کی چالیشمالار داوام ائده‌‌جک" دئدی.
تورکمنیستان لیدئری،
"اؤلکه‌لریمیز افغانیستانین بؤلگه‌سل و اولوسلارآراسی پروژه‌لرده ایشتیراک ائد‌ن مرفه بیر دؤولت اولماسینی ایسته‌ییر" ایفاده‌سینی ایشلتدی.
